**SVEUČILIŠTE JOSIPA JURJA STROSSMAYERA U OSIJEKU**

**AKADEMIJA ZA UMJETNOST I KULTURU U OSIJEKU**

**Raspisuje**

**Natječaj za upis na**

**SVEUČILIŠNI SPECIJALISTIČKI STUDIJ**

**ODNOSI S JAVNOŠĆU I KOMUNIKOLOGIJA**

**SVEUČILIŠTA JOSIPA JURJA STROSSMAYERA U OSIJEKU  
AKADEMIJA ZA UMJETNOST I KULTURU U OSIJEKU**

**u akademskoj godini 2023./2024.**

**PRAVO PRIJAVE ZA UPIS** na studij imaju pristupnici/e koji imaju završen sveučilišni diplomski studij, sveučilišni integrirani prijediplomski i diplomski studij ili dodiplomski sveučilišni studij iz znanstvenog područja 5. društvene znanosti i 6. humanističke znanosti; ostala srodna znanstvena i umjetnička područja, polja i grane također će se individualno razmotriti te odobriti uz ispunjavanje ostalih kriterija (motivacijski razgovor).

Iznimno, studij mogu upisati i osobe koje su završile stručni diplomski studij uz polaganje razlikovnih ispita, odnosno uz najmanje pet godina radnog staža u području izvođenja studija.\*

* završen diplomski sveučilišni studij iz područja društvenih i humanističkih znanosti s najmanje 120 ECTS bodova i stečeni akademski naziv magistar/magistra
* završen studij iz područja društvenih i humanističkih znanosti prije uvođenja Bolonjskoga sustava 2005. godine
* Studij mogu upisati i pristupnici koji su završili sveučilišni diplomski ili raniji sveučilišni dodiplomski studij (uz pribavljenu potvrdu ili diplomu o izjednačavanju naslova u skladu s važećim propisima) iz drugih područja znanosti i umjetnosti ako željom za razvojem karijere, profesionalnim radom ili znanstvenim interesima uspješno pokažu opravdanost upisa na predmetni sveučilišni specijalistički studij (motivacijski razgovor).
* Studij mogu upisati i osobe koje su završile stručni diplomski studij uz polaganje razlikovnih ispita, odnosno uz najmanje pet godina radnog staža u području izvođenja studija.
* U slučaju akademskog priznavanja inozemnih visokoškolskih kvalifikacija i razdoblja studija provedenog u inozemstvu, odnosno ECTS bodova, u svrhu upisa sveučilišnog specijalističkog studija Odnosi s javnošću i komunikologija, postupak se pokreće na zahtjev kandidata i vodi na temelju isprava, drugih dokaza i podataka o kvalifikaciji čije se priznavanje traži. Navedeni postupak vodi Ured za kvalitetu Sveučilišta Josipa Jurja Strossmayera u Osijeku.

**POTREBNA DOKUMENTACIJA:**

1. diploma – izvornik ili ovjerena preslika
2. potvrda o akademskom priznanju kvalifikacije za kandidate koji su svoje školovanje završili izvan Republike Hrvatske. Kandidati koji su kvalifikaciju stekli izvan RH dužni su provesti postupak akademskog priznavanja kvalifikacije. Postupak traje od 30 do 60 dana. Sve informacije o postupku akademskog priznavanja dostupni su na poveznici <http://www.unios.hr/kvaliteta/djelatnosti/akademsko-priznavanje/>
3. domovnica – izvornik ili ovjerena preslika (ne starije od 6 mjeseci), za strane državljane preslika putovnice
4. životopis
5. \*dokaz o radnom stažu u struci (za pristupnike koji su završili stručni diplomski studij)
6. odluku tvrtke ili ustanove o plaćanju troškova studija (ako pravne osobe plaćaju troškove studija) ili osobno potpisanu izjavu (ako pristupnici sami plaćaju troškove studija)
7. preslik uplatnice u iznosu od 40,00 eura na IBAN HR7323600001102689236 (poziv na broj: 00 - pristupnikov OIB) te s naznakom: za troškove upisa na sveučilišni specijalistički studij Odnosi s javnošću i komunikologija.
8. Na Natječaj se prijavljuje na propisanom obrascu koji se nalazi na mrežnoj stranici studija [http://www.uaos.unios.hr/sveucilisni-specijalisticki-studij-odnosi-s-javnoscu-i-komunikologija/](http://www.uaos.unios.hr/poslijediplomski-specijalisticki-studij-kreativne-terapije/) (Za buduće studente / Prijavnica )

**KOMPETENCIJE KOJE STUDENT STJEČE ZAVRŠETKOM STUDIJA:**

Uspješnim završetkom studija studenti će biti osposobljeni samostalno voditi i upravljati komunikacijskim procesima različitih organizacija; na menadžerskoj razini pripremati sveobuhvatne odnose s javnošću, sposobne za izgradnju i održavanje odnosa između organizacija i njihove javnosti. Sa znanjem o novim digitalnim platformama koje postoje u području komunikacija studenti će biti osposobljeni osmišljavati, provoditi i nadgledati namjerne, planirane i održive kampanje za odnose s javnošću, te održavati i upravljati različitim vrstama profesionalnih odnosa za upravljanje informacijama. Studenti će biti osposobljeni za primjenu znanja strateškog upravljanja u odnosima s javnošću kako u području korporativnih komunikacija, tako i u neprofitnom sektoru, javnim institucijama, poduzetništvu te kulturi i kreativnim industrijama. Uz vođenje i upravljanje, studenti će biti osposobljeni za samostalnu provedbu i taktike evaluacije kampanja u kontekstu tekućih promjena, kao i upravljanja problemima, imidžom i reputacijom za organizacije svih veličina.

**POČETAK I MJESTO IZVOĐENJA NASTAVE**: studeni 2023. godine u Osijeku u prostorijama Akademije za umjetnost i kulturu u Osijeku (zgrada AUK Ulica P. Svačića 1f i zgrada Rektorata Trg Sv. Trojstva 3, Osijek).

**TRAJANJE STUDIJA, ECTS BODOVI I VISINA ŠKOLARINE**: Trajanje sveučilišnog specijalističkog studija Odnosi s javnošću i komunikologija je: tri (3) semestra, 90 ECTS bodova.

Ukupna školarina studija iznosi 3.318,07 eura (25.000,00 kuna) (fiksni tečaj konverzije eura, 1 euro 7,53450 kuna).

**ROK ZA PODNOŠENJE PRIJAVA** je od 27. rujna 2023. godine završno sa 26. listopada 2023. godine u 15 sati.

**Odabir pristupnika:**

**Prva razina** temelji se na pregledu podnesene dokumentacije pristupnika.

**Druga razina:** ocjena usmenog intervjua s pristupnikom kako bi se dobio uvid u predispozicije za poslijediplomsko obrazovanje i razinu motiviranosti za Studij.

**Lista pristupnika** koji ispunjavaju uvjete za upis objavit će se u roku od jednog dana po završetku procesa odabira kandidata na internet stranicama Sveučilišnog specijalističkog studija Odnosi s javnošću i komunikologija, <http://www.uaos.unios.hr/sveucilisni-specijalisticki-studij-odnosi-s-javnoscu-i-komunikologija/>

Prijave koje nisu u skladu s uputama ili nisu potpune neće se uzimati u obzir.

**Prijave se dostavljaju elektronički na e-adresu:** [**specijalisticki-pr@aukos.hr**](mailto:specijalisticki-pr@aukos.hr)

**Kontakt**

Kralja Petra Svačića 1/F  
RH - 31000 Osijek  
tel: +385 99 402 1812   
e-mail: [gmilanovic@aukos.hr](mailto:gmilanovic@aukos.hr)